|  |  |
| --- | --- |
| Uddannelsesudvalg i Retsmedicin |  |
| **Dato** | **Sagsbehandler** | **E-mail** | **Sagsnummer** |
| 23. marts 2016 | Maja Bertz | Maja.Bertz@stab.rm.dk |  |

**Referat**

**Uddannelsesudvalgsmøde i retsmedicin**

**Onsdag den 23. marts 2016 kl. 12.00-15.00**

**Retsmedicinsk Institut, J. B. Winsløws vej 17, 5000 Odense C**

**Tilstede:**

Iana Lesnikova - Aarhus

Christina Jacobsen – København

Birgitte Schmidt Astrup - Odense

Anne Bugge - Odense

Maja Bertz – Videreuddannelsessekretariatet (referent)

**Afbud:**

Lene Warner Thorup Boel - Aarhus

**1. Dimensioneringsplan**

**Referat:**

Iana gennemgik udbudsprognosen. Det er vigtigt at specialet fortsætter med at uddanne læger. Specialet har udvist fleksibilitet i forhold til hvilke forløb, der slås op og hvornår. Det kan i visse situationer være praktisk at kunne flytte ubesatte forløb mellem regionerne eller evt. oprette nye forløb. Man vil indtil videre gerne fastholde dimensioneringen.

Det blev nævnt, at Dansk Selskab for Retsmedicin har lavet en ”Vejledning til stillingsstruktur og funktionsbeskrivelser for de Retsmedicinske Institutter”, hvilken opregner krav til tidsubegrænsede ansættelser. Manglende kvalifikationer indenfor forskning kan være en af årsagerne hvorfor de nyuddannede speciallæger ikke har kunnet opnår fastansættelse. Iana foreslog, at man anbefaler, at der under et introduktionsforløb skal gennemføres et mindre forskningsprojekt, som afsluttes med udfærdigelse af et manuskrift, opstillet som en lille artikel på engelsk og en videnskabelig præsentation i form af poster til årsmødet. Man blev enige om at lave en indstilling til næste bestyrelsesmøde i Dansk Selskab for Retsmedicin, om at iværksætte en forsøgsordning om gennemførelse af et forskningsprojekt under introduktionsforløbene. Formålet er at sætte fokus på forskning så tidligt i speciallægeforløbet som muligt. Der følger med en sådan ordning en forventning om, at der sættes den fornødne tid af til forskningen (3-5 dage).

Der var en generel bekymring for hvorvidt et faldende antal af obduktioner forværrer uddannelsesmuligheder, men alle mener, at det er stadig muligt at opnå kompetencerne på normal tid.

**2. Rekruttering af yngre læger**

I Aarhus var der ingen ansøgere til hverken en i-stilling eller en ikke-klassificeret lægestilling. I Odense er der mange henvendelser fra medicinstuderende, der for de fleste vedkommende er meget interesseret i specialet, men vælger det fra igen, da de ikke tør satse på ansættelse i en hoveduddannelsesstilling på grund af 5-års reglen, da der kun afholdes ansættelsesrunde hvert andet år. I København har der ikke været rekrutteringsproblemer af betydning.

**3. Revidering af uddannelsesprogrammer for hoveduddannelsen**

**Referat:** Uddannelsesprogrammerne for de enkelte institutter skal revideres for at sikre at de er identiske for så vidt angår kompetencedelen. Det gælder både for introduktionsstillingerne og hoveduddannelsesstillingerne. Christina og Anne mailer uddannelsesprogrammer til Iana. Iana påtager sig opgaven at sammenligne programmerne, og indkalder herefter til et skype-møde.

 **4. Evaluering og eventuelt omstrukturering af de specialespecifikke kurser**

**Referat:** Der er flere af de specialespecifikke kurser, hvor der kun er 3-4 tilmeldte. Christina foreslår at man kunne bruge de svenske speciallægeuddannelseskurser for retsmedicin. Der er kun tale om få af kurserne, og f.eks. kursus i obduktionsteknik kunne være en mulighed. Ulempen er, at der er et stort arbejde i at vurdere om de svenske kurser opfylder krav i forhold til indhold og tid, og det får også betydning for den fastlagte kursusrækkefølge og økonomien.

Christina undersøger dette nærmere.

I forhold til de specialespecifikke kurser skal enten hjemmeforberedelse eller faglig evaluering samt forbedring af de pædagogiske virkemidler vægtes. I forhold til kurserne i patologi ønskes en højere grad af forberedelse fra kursusdeltagerne og evaluering af kurset, eventuelt i form af en eksamen.

**5. Nyt fra Videreuddannelsessekretariatet
Referat:**  Der blev informeret om:

- Kommissorium for specialespecifikke uddannelsesudvalg i Videreuddannelsesregion Nord. Notatet vedhæftes.

- Notat vedr. udenlandsk uddannede læger i Videreuddannelsesregion Nord. Notatet vedhæftes.

- Notat om håndtering af uhensigtsmæssige uddannelsesforløb. Notatet vedhæftes.

- Notat om status på generelle kurser i den lægelige videreuddannelse. Notatet vedhæftes.

- Det er nu afklaret (i hvert fald i Region Midtjylland), at afdelinger, som er involveret i en hoveduddannelseslæges hoveduddannelsesforløb gerne må videregive og dele oplysninger omkring den enkelte læge, så længe det er af uddannelsesmæssig karakter. Oplæg herom vedhæftes.

- App'en Vejledningen, der er et værktøj, der kan anvendes både i forbindelse med generel vejledning og i forhold til konkrete vejledningsmetoder.

- Den nye spørgeramme på Evaluer.dk.

**6. Evt.**

**Referat:** Iana foreslår, at der som et led i hoveduddannelsen skal være plads til et fokuseret forløb på en psykiatrisk afdeling eller psykiatrisk skadestue af få dages varighed. Udvalget er enige om, at der kan opstå behov for fokuseret ophold evt. på gynækologisk eller psykiatrisk afdeling, afhængig af den enkelte læges forudsætninger. Dette kunne indføjes i den enkeltes uddannelsesplan. Der vil blive lavet en indstilling til bestyrelsen i Dansk Selskab for Retsmedicin.

**Næste møde:** Det blev aftalt, at næste møde eventuelt kan slås sammen med konstituerende møde i bestyrelsen for Dansk Selskab for Retsmedicin. Mødet kan afholdes i Nordatlantisk Hus i Odense.